Τεχνολογικό Εκπαιδευτικό Ίδρυμα Δυτικής Μακεδονίας

Το **Τεχνολογικό Εκπαιδευτικό Ίδρυμα Δυτικής Μακεδονίας** ήταν ένα Δημόσιο Τριτοβάθμιο εκπαιδευτικό ίδρυμα και ανήκε στα ανώτατα εκπαιδευτικά ιδρύματα (Α.Ε.Ι) του τεχνολογικού τομέα της ανώτατης εκπαίδευσης (ISCED 5A).  Στόχοι του Ιδρύματος είναι η Μελέτη, η Διδασκαλία, η Έρευνα και οι Εφαρμογές της Τεχνολογίας.

Το 2019 μετά από την ψήφιση του πολυνομοσχεδίου για την τριτοβάθμια εκπαίδευση συγχωνεύτηκε με το Πανεπιστήμιο Δυτικής Μακεδονίας

**Διακρίσεις**:

Το ΤΕΙ Δυτικής Μακεδονίας είχε καταταγεί το 2017, σύμφωνα με το **Webometrics** **Ranking of World Universities**, ανάμεσα στο 20% των καλύτερων πανεπιστημίων παγκοσμίως, κυρίως χάρη στην ερευνητική του δραστηριότητα και τη σύνδεσή του με την τοπική οικονομία και τις ενεργειακές υποδομές της περιοχής.

Η διάκριση αυτή δεν είναι τυχαία, αλλά ήταν αποτέλεσμα:

1. Εξειδικευμένων προγραμμάτων σπουδών, προσαρμοσμένων στις ανάγκες της αγοράς και στις επιστημονικές δημοσιεύσεις και την ερευνητική δραστηριότητα των καθηγητών του ιδρύματος.

2. Ερευνητικής δραστηριότητας που εστιάζει σε ενεργειακούς πόρους και τεχνολογία, με στόχο την προώθηση της καινοτομίας στον ενεργειακό τομέα.

3. Συνεργασιών με τη βιομηχανία και την ενεργειακή αγορά, κυρίως λόγω της θέσης της Δυτικής Μακεδονίας ως ενεργειακού κόμβου.

## Δομή
Έχει την έδρα του στην πόλη της Κοζάνης με παραρτήματα στις Πρωτεύουσες των Νομών της Δυτικής Μακεδονίας.

Η Διοίκηση και τα κεντρικά κτήρια του Πανεπιστημίου εφαρμογών εδρεύουν στα Κοίλα Κοζάνης, σε απόσταση 4 περίπου χλμ. από το κέντρο της πόλεως.

## Ιστορία
Το Πανεπιστήμιο Εφαρμοσμένων Επιστημών Δυτικής Μακεδονίας, ιδρύθηκε το 1970, με το όνομα Κ.Α.Τ.Ε.Ε. Το 1983 τα Κ.Α.Τ.Ε.Ε. καταργήθηκαν και αντικαταστάθηκαν από τα Τεχνολογικά Εκπαιδευτικά Ιδρύματα (Τ.Ε.Ι.) και μετέπειτα από τα Ανώτατα Τεχνολογικά Εκπαιδευτικά Ιδρύματα (Α.Τ.Ε.Ι.).

### Κ.Α.Τ.Ε.Ε. Φλώρινας
Την ίδια χρονιά το Κ.Α.Τ.Ε.Ε. Φλώρινας, στο οποίο λειτουργούσαν τα Τμήματα:
*Φυτικής Παραγωγής
*Στελεχών Βιομηχανικών και Εμπορικών Επιχειρήσεων, κατεύθυνσης Λογιστηρίου, καταργήθηκε και στη θέση του συστάθηκε η Σχολή Τεχνολογίας Γεωπονίας ως Παράρτημα του Τ.Ε.Ι. Κοζάνης.

Στο Παράρτημα του Τεχνολογικού Εκπαιδευτικού Ιδρύματος Δυτικής Μακεδονίας στη Φλώρινα λειτουργούν σήμερα τρία τμήματα.

### Γενικά Τμήματα
Με Υπουργικές Αποφάσεις το 1984 ιδρύθηκαν στο Τ.Ε.Ι. Κοζάνης και δύο γενικά Τμήματα που δεν παρέχουν πτυχίο, συμμετέχουν όμως στην εκπαιδευτική διαδικασία των άλλων Τμημάτων.

Τα Τμήματα αυτά είναι:
*το Γενικό Τμήμα Θετικών Επιστημών που ανήκει στη Σχολή Τεχνολογικών Εφαρμογών (Σ.Τ.ΕΦ.)
*το Γενικό Τμήμα Ξένων Γλωσσών & Φυσικής Αγωγής που ανήκει στη Σχολή Διοίκησης και Οικονομίας (Σ.Δ.Ο.).

#### Διεύρυνση του Ιδρύματος
Το 1995 ιδρύθηκε το Τμήμα Διεθνούς Εμπορίου με έδρα την Καστοριά που ανήκει στη Σ.Δ.Ο. Σήμερα στο Παράρτημα του Πανεπιστημίου Εφαρμοσμένων Επιστημών Δυτικής Μακεδονίας στην Καστοριά λειτουργούν τρία τμήματα.

Το 1999 το (πρώην) Τ.Ε.Ι. Κοζάνης μετονομάστηκε σε Τ.Ε.Ι. Δυτικής Μακεδονίας και το 2016 σε Πανεπιστήμιο Εφαρμοσμένων Επιστημών Δυτικής Μακεδονίας.

Τέλος το 2003 ιδρύθηκε το Παράρτημα Γρεβενών με μοναδικό τμήμα το Εφαρμογών Πληροφορικής στη Διοίκηση και Οικονομία.

## Σχολές και Τμήματα
### Σχολή Τεχνολογικών Εφαρμογών
*Τμήμα Ηλεκτρολόγων Μηχανικών Τ.Ε. (Κοζάνη)
*Τμήμα Μηχανολόγων Μηχανικών & Βιομηχανικού Σχεδιασμού Τ.Ε. (Κοζάνη)
*Τμήμα Μηχανικών Πληροφορικής Τ.Ε. (Καστοριά)
*Τμήμα Μηχανικών Περιβάλλοντος & Αντιρρύπανσης Τ.Ε. (Κοζάνη)
*Τμήμα Ψηφιακών Μέσων και Επικοινωνίας Τ.Ε. (Καστοριά)

### Σχολή Διοίκησης και Οικονομίας
*Τμήμα Λογιστικής και Χρηματοοικονομικής (Κοζάνη)
*Τμήμα Διοίκησης Επιχειρήσεων (Κοζάνη)
*Τμήμα Διοίκησης Επιχειρήσεων (Γρεβενά)
*Τμήμα Διεθνούς Εμπορίου (Καστοριά)

### Σχολή Τεχνολογίας Γεωπονίας και Τεχνολογίας Τροφίμων και Διατροφής
*Τμήμα Τεχνολόγων Γεωπόνων (Φλώρινα)

### Σχολή Επαγγελμάτων Υγείας και Πρόνοιας
*Τμήμα Μαιευτικής (Πτολεμαΐδα)

## Μεταπτυχιακές σπουδές
### Σύμπραξη με Πανεπιστήμιο Μακεδονίας
Το Τμήμα Εφαρμοσμένης Πληροφορικής του Πανεπιστημίου Μακεδονίας σε σύμπραξη με τα Τμήματα Ηλεκτρολογίας και Διοίκησης Επιχειρήσεων υλοποιούν Μεταπτυχιακό Πρόγραμμα εξειδίκευσης στην Εφαρμοσμένη Πληροφορική με τις εξής δύο εξειδικεύσεις:
*Συστήματα Υπολογιστών
*Επιχειρηματική Πληροφορική
Τα μαθήματα διεξάγονται στο Ίδρυμα καθώς και στο Πανεπιστήμιο στην Θεσσαλονίκη από Καθηγητές των συμπραττόντων Ιδρυμάτων.

### Συνεργασία με το Πολυτεχνικό Πανεπιστήμιο της Καταλωνίας
Παράλληλα από το ακαδημαϊκό έτος 2005-2006 τα Τμήματα Μηχανολογίας και Ηλεκτρολογίας και σε συνεργασία με το Πολυτεχνικό Πανεπιστήμιο της Καταλωνίας που εδρεύει στη Βαρκελώνη, υλοποιεί πρόγραμμα μεταπτυχιακών σπουδών στον τομέα της Μηχατρονικής. Το Μεταπτυχιακό διεξάγεται στο Ίδρυμα, στην Κοζάνη. Τα μαθήματα γίνονται από Έλληνες και Ισπανούς καθηγητές.

### Σύμπραξη με το Εθνικό Οικονομικό Πανεπιστήμιο του Τερνόπιλ
Το μεταπτυχιακό πρόγραμμα απονέμει Μεταπτυχιακό Δίπλωμα Ειδίκευσης (Μ.Δ.Ε.) με τίτλο «Διοίκηση των Επιχειρήσεων (MBA) Master in Business Administration)» σύμφωνα με το άρθρο 3 του ΦΕΚ έγκρισης του μεταπτυχιακού. Οι τίτλοι Σπουδών του εν λόγω Π.Μ.Σ. απονέμονται από κοινού από το ΤΕΙ Δυτικής Μακεδονίας και από το Εθνικό Οικονομικό Πανεπιστήμιο του Τερνόπιλ και σύμφωνα με τις διατάξεις του άρθρου 10 του Ν. 3685/2008.

## Συμμετοχή σε ερευνητικά προγράμματα

Το ΤΕΙ Δυτικής Μακεδονίας είχε συμμετάσχει σε σημαντικά ερευνητικά προγράμματα που συνέβαλαν στη διάκρισή του τόσο σε εθνικό όσο και σε διεθνές επίπεδο. Αυτά τα προγράμματα επικεντρώνονταν κυρίως σε τομείς αιχμής, όπως η ενέργεια, η τεχνολογία περιβάλλοντος και η βιομηχανική καινοτομία. 

Ακολουθούν ορισμένα από τα διακριθέντα ερευνητικά προγράμματα:

**1. Ενεργειακά Συστήματα και Ανανεώσιμες Πηγές Ενέργειας.**

Περιγραφή: Ανάπτυξη τεχνολογιών για την εκμετάλλευση ανανεώσιμων πηγών ενέργειας, όπως ηλιακή, αιολική και βιομάζα.

Συμμετοχή: Συνεργασία με την ενεργειακή βιομηχανία της περιοχής, συμπεριλαμβανομένων εταιρειών όπως η ΔΕΗ.

Αποτελέσματα: Καινοτομίες στη χρήση ενεργειακών πόρων με βιώσιμο τρόπο.

**2. Περιβαλλοντική Τεχνολογία.**

Προγράμματα: Εστίαση στη διαχείριση αποβλήτων και στην εξοικονόμηση φυσικών πόρων.

Παραδείγματα: Έρευνα για τη μείωση ρύπανσης από την εξόρυξη λιγνίτη και τη βελτίωση της ενεργειακής αποδοτικότητας.

**3. Πληροφορική και Τεχνολογία.**

Έργα: Ανάπτυξη λογισμικού και εφαρμογών για τη βελτίωση της βιομηχανικής παραγωγής και της τοπικής αυτοδιοίκησης.

Καινοτομία: Δημιουργία εφαρμογών που διευκολύνουν τη διαχείριση πόρων και υπηρεσιών στις τοπικές κοινότητες.

**4. Αγροτική Τεχνολογία.**

Στόχος: Βελτιστοποίηση της γεωργικής παραγωγής μέσω τεχνολογικών λύσεων.

Παραδείγματα: Έρευνες για την αύξηση της παραγωγικότητας ελαιώνων και αμπελώνων μέσω έξυπνων τεχνολογιών.

**5. Ευρωπαϊκά Προγράμματα (Horizon 2020 και INTERREG).**

Συμμετοχή: Το ΤΕΙ Δυτικής Μακεδονίας συμμετείχε σε ευρωπαϊκά προγράμματα για τη διασυνοριακή συνεργασία και την ενίσχυση της έρευνας.

Ενδεικτικά έργα:

Horizon 2020: Ανάπτυξη καινοτόμων ενεργειακών λύσεων.

INTERREG: Συνεργασίες με γειτονικές χώρες για την ανάπτυξη της τοπικής οικονομίας.

**Διάκριση και Συνέχεια.**

Πολλά από αυτά τα ερευνητικά προγράμματα συνεχίστηκαν και ενισχύθηκαν μετά τη συγχώνευση με το Πανεπιστήμιο Δυτικής Μακεδονίας, καθιστώντας την περιοχή κέντρο καινοτομίας και τεχνολογίας.

## Παραπομπές


## Εξωτερικοί σύνδεσμοι
*Τεχνολογικό Εκπαιδευτικό Ίδρυμα Δυτικής Μακεδονίας
*Isced 5A

Κατηγορία:Τεχνολογικά Εκπαιδευτικά Ιδρύματα
Κατηγορία:Περιφέρεια Δυτικής Μακεδονίας